**Óravázlat 2. osztályos matematika**

**Tananyag:** *Gyakorló feladatok a húszas számkörben*

**Oktatási cél:** *Szám- és szöveges feladatok gyakorlása.*

*Differenciált feladatmegoldás csoportmunkában.*

*Szám és műveletfogalom erősítése húszas számkörben.*

*Egyéni és csoportmunka.*

**Készségek, képességek, kompetenciák:**

*Számolás, számlálás; műveletvégzés a tanult módon;mennyiségi összehasonlítás;a hiányzó szám becslése;*

*figyelem, emlékezet, problémamegoldó képesség fejlesztése;*

*a nyelvi és vizuális kommunikáció: sejtések, elképzelések megfogalmazása;*

*a szociális képességek fejlesztése: az alá- és fölérendeltségi viszony elfogadása csoportmunka során; részvétel a munkában; felelősségvállalás az eredményért.*

*Digitális kompetencia*

**Eszközök:**

Classmate Pc, tanári laptop; interaktív tábla;(ezen eszközök hiányában is a teljes óra letanítható) kiskártyák; gyurmaragasztó; írólap; 3-3 dobókocka, ha nincs interaktív tábla; bingó tábla; színes korongok; kincstérkép hatfelé vágva.

**Munkaformák:**

önálló; frontális; kooperatív kerekasztal, felelősök; csoportmunka.

Szervezés:

A gyerekek laptopját a szünetben be kell üzemelni, kapcsolódni a tanárhoz, és fellépni az <http://www.egyszervolt.hu/> oldalára, játékokra beállni, így időt nyerünk a tanórán.

Az interaktív táblán a tananyagot meg kell nyitni; írólapokat, bingó táblát, korongokat, üres kis kártyákat a számoknak kitenni az asztalokra. A térképet kinagyítani és hat fele vágni. A kincses ládikóba csoki tallérokat tenni. Felelősöket megválasztani.

**Óravázlat:**

1. *- Ma* ***kincsvadászatra*** *indulunk. Minden jó feladatmegoldás után kaptok egy térképrészletet (6 db) melyet, ha sorba raktok, eljuttok a kincshez.* ( A kincses ládikóban annyi csoki tallér van, ahány gyerek jár az osztályba.)
2. *- Induláskor a kavicságyat fel kellene szednünk úgy, hogy amelyeket átugorjuk, azok eltűnnek. Ez a játék lesz a mai napon az* ***időkitöltőtök is****.*

*Lépjetek az* [*Egyszervolt*](http://egyszervolt.hu) *oldalára és a játékok közül válaszd a* [*Remetejátékot*](http://egyszervolt.hu/jatek/jatek-remetejatek.html) *! Most csak egyszer próbáljátok ki!* (Az **interaktív anyag 1.oldalán** is ott a cím, játszható a táblánál is akinek nehezen megy egyedül.)

1. *– Sok mindenre van szükségünk a nagy kalandhoz. Soroljatok fel tárgyakat, amik nélkül nem indulhatunk el!*
* *Én is összegyűjtöttem párat. Játszunk velük egy* ***memória játékot****. Nem egy darab lesz a képen belőlük, meg kell számlálnotok és a hozzá tartozó számot megkeresni. Nevezzétek is meg a tárgyakat!* **Interaktív anyag 2. oldal**
* *Próbáljátok* ***megjegyezni*** *a tárgyak nevét! KÉP*
1. ***–*** *Szerencsére és tudásra is szükségünk lesz az úton, mint ahogy a* ***kocka játékhoz*** *is.* ***Három dobókockával*** *fogunk dobni, az összeget kell csak a csoportoknak az asztalon lévő kis lapokra az írnokoknak felírniuk. Minden csoport 4-et dob. A csendfelelős vigyázza a rendet!* **Interaktív anyag 3. oldal**
* *Állítsuk őket* ***növekvő sorrendbe****! Melyik számmal kezdjük*?( A legkisebbel.) *KÉP*
1. *– Sok felesleges holmi gyűlik össze egy utazás során, amitől meg kell néha szabadulni, mert különben nagyon nehézzé válik a poggyászunk.*
* *A következő játékban remélem nem kell sok számtól megszabadulnunk és sikerül egy térkép darabot ismét nyernünk.*
* *A lapotokra húzzatok öt vonalat, ahogy a táblán látjátok! Az általatok felírt számok közül sorban húzunk 5 számot, minden húzás után be kell írni az egyik vonalra úgy, hogy lehetőleg növekvő sorrendet kapj. Ami nem illik a sorba, kukába kerül. Az a csoport győz, amelyik helyesen döntött a húzásoknál és minden szám a növekvő sorba került. Ez a* ***kukásjáték.*****Interaktív anyag 4. oldal** *KÉP*
1. *–Ebéd után, megpihenve, játsszunk* ***Bingót****!*

*Párok fognak ma versenyezni úgy, hogy egyikőtök piros, míg a másik kék koronggal lesz. A gyorsabb teheti le a korongját a megfelelő számra. Ha három azonos színű korong kerül egymás mellé vízszintesen, függőlegesen vagy átlósan, akkor be kell kiabálni a bingó szót, s az győz, akinek leghamarabb bingója lesz. A táblánál ellenőrizzük.* (Lehet két lassabban vagy épp a két leggyorsabban számoló gyerek a táblánál. A gyerekek véletlenszerűen írják be a táblába 1-20-ig a számokat, így nem lesz két egyforma sem. Műveletek a mellékletben találhatók.)**Interaktív anyag 4. oldal** *KÉP*

1. **–** *A szakadékok felett az egyensúly érzékünkre szükségünk lesz. Úgy kell egyensúlyban lennünk, mint ahogy a mérleg két serpenyőjének, amikor ugyanannyi tömeg van mindkettőben. Ezt most számokkal játsszuk el!*

Az[**Egyszervolt**](http://egyszervolt.hu) *oldalán az* [*Egyensúly*](http://egyszervolt.hu/jatek/jatek-egyensuly.html) *játékra kattintsatok! Játsszátok önállóan végig az összes pályát! Ne ugyan azokat a számokat tedd a serpenyőbe, mint ami a másikban megjelenik! Figyelj, a 19. pályától nehezedik a feladat, ott el is tűnnek alulról azok az almák, amik a jobboldali serpenyőben vannak. 10 percetek van.*

***Ellenőrzés:*** *Ki meddig jutott? Kinek hogy sikerült? KÉP*

1. *– Emlékszel még, hogy mi mindent raktunk a zsákunkba? Próbáljuk* ***felsorolni****!*
* *Az út során kipotyogott néhány holmink. Úgy kell visszapakolnunk,* ***pótolnunk****, hogy 20 kg-nál nem lehet nehezebb a zsákunk és már benne van 5 kg. Ne feledkezz meg arról, hogy a zsáknak is van tömege! A csoport közösen dolgozzon! Egyet írjatok csak le!*
* ***Ellenőrzés*** *szóban. KÉP*
* *EZZEL A KINCSES SZIGETRE ÉRTÜNK!*
* *A megérdemelt jutalom elfogyasztása közben, mindenki* ***értékeli*** *a saját munkáját, mennyire volt aktív az út során, tudta-e segíteni a társait, fegyelmezett volt-e.*

***Melléklet:***

1. ***Kukásjáték***

***\_\_\_\_\_\_< \_\_\_\_\_\_< \_\_\_\_\_\_ < \_\_\_\_\_\_ < \_\_\_\_\_\_\_***

1. ***Bingó***

|  |  |  |  |  |
| --- | --- | --- | --- | --- |
| ***1*** | ***20*** | ***11*** | ***9*** | ***5*** |
| ***19*** | ***7*** | ***17*** | ***18*** | ***10*** |
| ***16*** | ***4*** | ***13*** | ***2*** | ***6*** |
| ***3*** | ***15*** | ***8*** | ***12*** | ***14*** |

*10-5=5 10-2=8 17-4=13 12-3=9 15-9=6 20-4=16*

1. ***Pótlás***

*zsák:2 kg*

*sátor:5kg*

*kenyér:1kg*

*kulacs:2kg*

*zseblámpa:1kg*

*hálózsák:4kg*

*iránytű:fél kg*

*kötél:8kg*

*bicska:fél kg*

*ásó:6kg*

******